托勒密王朝(希腊文：τολεμαϊκὴ βασιλεία, 拉丁化转写：Ptolemaïkḕ Basileía）是古世中后阶段，立在亚历山大东征之后立在老早埃及出现个一个希腊化王朝。迭个王朝个创始人托勒密一世是亚历山大大帝麾下干将，立在亚历山大大帝死脱之后跑到埃及自立为当地个法老。同时抢夺亚历山大灵柩，弄到自家大力修造个亚历山大港供奉。并兴修亚历山大港灯塔。让亚历山大港成为希腊化时代顶顶有影响力个城市。同时，对内部传统个埃及文化宗教，伊也去讨好迎合，让埃及人相信自家是伊拉法老当中个一位。伊死脱之后，交关托勒密王朝个法老侪延续迭个策略，成功让托勒密成为个辰光经济繁荣，国家稳定个一个王朝。到公元前50年左右，托勒密王朝强烈受到新兴个罗马共和国极大影响，托勒密内部个王权斗争导致凯撒、安东尼等人先后介入，埃及艳后为凯撒产仔，并成功让凯撒作为自家个担保人，迭个情人地位后势来畀安东尼继承。弗过，公元前31年个亚克兴角海战当中，安东尼惨败，之后屋大维进入埃及，终结托勒密王朝，埃及艳后自裁，之后个罗马帝国皇帝开始自称是埃及法老。弗过迭个辰光埃及老早丧失独立性，只世罗马帝国统治下头个一个富裕行省哉。